Sylvester terug in reservaat | Maroela Media
Sylvester nadat hy Donderdagmiddag aangekeer is. Foto: SANParke
Sylvester, die Karoo Nasionale Park buite Beaufort-Wes se rondloperleeu, herstel goed nadat hy Donderdagmiddag ná vier dae op vrye voet opgespoor, verdoof en gevang is.
Wanda Mkutshulwa, SANParke se uitvoerende hoof van korporatiewe dienste, het gesê Sylvester het sy eerste aand in afsondering in 'n spesiale kamp deurgebring. Hy sal vir 'n ruk lank daar gehou word vir waarneming, terwyl oor sy toekoms besluit word.
"Hy het tydens sy tydjie buite die park een koei en drie skape vir prooi gejag," het sy gesê.
Sylvester se vorige soektog en versekeringseise van al die prooi wat hy tydens sy 25 dae op vrye voet verorber het, het SANParke R800 000 uit die sak gejaag. Hy het in Junie verlede jaar jag gemaak op 26 skape, 'n koei en 'n koedoe. Danksy 'n satelliethalsband wat daarna aangesit is, is hy hierdie keer vinniger opgespoor.
Maroela Media het vroeër berig Sylvester is Donderdagmiddag vanuit 'n helikopter hoog in die Nuweveldberge opgespoor en uit die lug met 'n verdowingsmiddel geskiet. Die soekgeselskap, waaronder 'n veearts, het hom sowat 3 km te voet op 'n draagbaar gedra, waarna hy in 'n voertuig gelaai en terugneem is na die reservaat.
* Hy kan hervestig word in 'n ander nasionale park.
* Hy kan geskenk word aan 'n ander staatsbeheerde bewaringsgroep.
* Hy kan geskenk word aan 'n private bewaringsgroep.
SANParke se bestuur vergader eersdaags om die besluit te neem.
Fundisile Mketeni, SANParke se uitvoerende hoof, het Donderdag gesê: "Ons wil die publiek verseker die besluit oor sy lot sal in die beste belang van die leeu en natuurbewaring wees," het Mketeni gesê.
Nuus dat Sylvester moontlik van kant gemaak gaan word, het hewige reaksie op sosiale media ontlok.
Brussel-lughawe gereed om te heropen
ek is baie bly hulle het hom gevang voor hy nog vee gejag het. Maar kan die SANParke nou die opsie verwyder dat hy van kant gemaak word, hy is mos nou gevang en geen mens is dood. As hy nou iemand opvreet is dit duidelik omdat hulle te naby is en ding `n leeu is `n katjie!
Hoeveel geld gemors op 'n dier wat teen goeie inkomste gejag kon word. Wys net mense se misplaaste en onnodige sensitiwiteit oor die diereryk. (Groot tekort aan kennis en oordeel ook) Ons praat nie hier van 'n uiters bedreigde spesie wat nerens meer in natuur voorkom nie, net en OORTOLLIGE en stout enkeling wat baie skade en hartseer kan/het veroorsaak. Instede om dit nutteloos uit te sit, maak geld uit gewillige jagter wat hom ewig gaan vereer om hom nog op te stop of monteer. Laat hom vry in ander reservaat en die groot meneer daar byt hom summier dood,… Lees meer »
Julle adresse asseblief – vir wanneer ek weer ontsnap kom ek vir julle kuier.
Beste "Tambotie" en "tong in die kies" – ek benodig julle adresse om te kom kuier wanneer ek weer ontsnap.
Die persoon wat verantwoordelik is vir die oprigting en instandhouding daarvan is verantwoordelik vir Sylvester se rondlopery. Hulle weet mos nou die mannetjie hou van sy stappery.